नई दिल्ली: दीपिका पादुकोण और रणवीर सिंह अपने कथित रिलेशनशिप के बारे में कुछ भी कहने से बचते हैं. पिछले दिनों स्टार्स की शादी को लेकर खबरें जोरों पर थीं, लेकिन अब तक इसकी आधिकारिक पुष्ठि नहीं हुई है. भले ही स्टार्स अपने रिश्ते के बारे में चुप्पी साधते हों, लेकिन यह मीडिया से एक-दूसरे की खुलकर तारीफ करते हैं. हाल ही में एक मीडिया इवेंट में पहुंचे रणवीर सिंह ने बताया कि वह खुद को भाग्यशाली मानते हैं क्योंकि दीपिका उनकी जिंदगी में हैं.